proxectonos/corpus_dominio_legal_administrativo_tmp huggingface dataset:
17/03/2022 | Administración LocalMunicipal
Santiago de Compostela
Servizos Económicos - Intervención
Anuncio de información pública de incoación de expediente de depuración de obrigas recoñecidas de exercicios pechados

Mediante Resolución da concelleira delegada de Economía, Facenda, Persoal, contratación e Modernización da Administración Local 2022/1915, acórdase incoar expediente colectivo de depuración de obrigas pendentes de pago de exercicios pechados por diversas causas, segundo detalle do Anexo que se incorpora. O que se pon en coñecemento para que no prazo de vinte días hábiles contados desde o día seguinte á data da publicación deste anuncio, os interesados poidan examinar o expediente nas oficinas de Intervención Municipal (R/Galeras, 5) e presentar as alegacións que consideren convenientes en aras da defensa dos seus intereses. Transcorrido o devandito prazo e tendo en conta as alegacións presentadas, procederase á aprobación do expediente colectivo de baixa de exercicios pechados. O acordo de aprobación definitiva publicarase no Boletín Oficial da Provincia da Coruña para que sirva de notificación aos interesados. O presente anuncio servirá de notificación aos interesados, no caso de que non poida efectuarse a notificación persoal do outorgamento do trámite de audiencia. ANEXO Relación de titulares de créditos que figuran no expediente e que poden verse afectados polo mesmo I.–Obrigas recoñecidas que, pola súa antigüidade, falta de documentación de soporte, polo transcurso de tempo dende o seu recoñecemento nas que non consta reclamación dos provedores que puidera ter interrompido a prescrición, procede iniciar expediente para a súa depuración e baixa contable: II.–Erros contables capítulos 2 e 4: III.–Erro contable gastos de persoal: IV.–Duplicidade contable: Santiago de Compostela, 14 de marzo de 2022. A CONCELLEIRA DELEGADA DE ECONOMÍA, FACENDA, PERSOAL, CONTRATACIÓN E MODERNIZACIÓN DA ADMINISTRACIÓN LOCAL Marta Abal Rodríguez
17/03/2022 | Administración LocalMunicipal
Rianxo
Secretaría
Tractorista limpeza de praias (execución sentenza)

ANUNCIO Asunto: Rectificación de error feito producido en Resolución da Alcaldía núm.186/2022, de data 10/03/2022 Mediante resolución de alcaldía núm.192/2022 de 14 de marzo de 2022 procédese a corrixir error detectado en Resolución da Alcaldía núm.186/2022, de data 10/03/2022, consistente en: Onde di: “Cuarto. –Convocar, en chamamento único, aos aspirantes á celebración da primeira proba da oposición, o día 24 de marzo de 2022 ás 10.30 horas, no Auditorio do Concello de Rianxo, sito en Rúa dos Auditores da Rianxeira, s/n, Rianxo. Os aspirantes deberán presentarse co documento nacional de identidade para os efectos da súa identificación.” Debería dicir: “Cuarto. –Convocar, en chamamento único, aos aspirantes á celebración da primeira proba da oposición, o día 24 de marzo de 2022 ás 10.30 horas, no Centro sociocultural- Auditorio municipal do Concello de Rianxo, sito en Rúa dos Autores da Rianxeira, s/n, Rianxo. Os aspirantes deberán presentarse co documento nacional de identidade para os efectos da súa identificación.” Asinado electronicamente en data de 14.03.2022. O alcalde Adolfo Muíños Sánchez
17/03/2022 | Administración LocalMunicipal
Abegondo
Contratación de persoal laboral temporal (PEL 2022)

ANUNCIO Comunícase que por medio do decreto da Alcaldía do 15/03/2022 (Expte.2022/G003/000092) aprobáronse as bases de selección de persoal laboral temporal para a contratación das persoas desempregadas para a execución de obras e servizos municipais, financiada pola Deputación Provincial da Coruña (Programa PEL CONCELLOS REACTIVA 2021). O Concello de Abegondo convoca as seguintes prazas:  1 tractorista  2 peóns de obras públicas  1 peón forestal As bases da convocatoria pódense consultar no taboleiro de anuncios municipal e na sede electrónica do Concello (https://sede.abegondo. gal) Abegondo, 15 de marzo de 2022. O alcalde José Antonio Santiso Miramontes
17/03/2022 | Administración LocalMunicipal
Ames
Aprobación inicial Masa salarial persoal laboral 2022

O Pleno do Concello de Ames, en sesión extraordinaria de 9 de marzo de 2022, aprobou a masa salarial do persoal laboral do Concello de Ames para o exercicio 2022, que ascende a 3.733.344,22 euros. En cumprimento co disposto no artigo 103 bis.3 da Lei 7/1985, de 2 de abril, reguladora das bases do réxime local, en redacción dada pola Lei 27/2013, de 27 de decembro, de racionalización e sustentabilidade da administración local, procédese a súa publicación no BOP por un prazo de 20 días hábiles. Ames, 14 de marzo de 2022 O alcalde, José Blas García Piñeiro
17/03/2022 | Administración LocalMunicipal
A Laracha
Información pública do proxecto da obra “Melloras na rede de abastecemento de Laracha. Fase I. Laracha (A Coruña)”

INFORMACIÓN PÚBLICA PROXECTO DA OBRA: MELLORAS NA REDE DE ABASTECEMENTO DE LARACHA. FASE I. LARACHA (A CORUÑA) O Concello da Laracha subscribiu o convenio de colaboración entre a entidade pública empresarial Augas de Galicia e o Concello da Laracha para a execución da actuación de “Melloras na rede de abastecemento de Laracha. Fase I. Laracha (A Coruña)”. Sométese a información pública o proxecto da obra “Melloras na rede de abastecemento de Laracha. Fase I. Laracha (A Coruña)”polo prazo de 20 días, a contar desde o día seguinte ao de publicación do presente anuncio no Boletín Oficial da Provincia de conformidade co establecido no artigo 83 da Lei 39/2015, do 1 de outubro, do Procedemento Administrativo Común das Administracións Públicas e o artigo 134 do Real Decreto 1098/2001, do 12 de outubro, polo que se aproba o Regulamento xeral da Lei de Contratos das Administracións Públicas. Durante o devandito prazo poderá ser examinado por calquera interesado nas dependencias municipais para que se formulen as alegacións que se estimen pertinentes. Así mesmo, estará a disposición dos interesados na seguinte dirección https://amtegabox.xunta. gal/index. php/s/L7fW3nF7p5mdGrH. A Laracha, 14 de marzo de 2022. O alcalde José Manuel López Varela
17/03/2022 | Administración LocalMunicipal
Arteixo
Secretaría Xeral
Creación da sede electronica da SMM Servizos Urbanos Municipais de Arteixo (sumarte-sede. sumarte. gal)

ANUNCIO Publicación da Resolución número 824/2022, relativa ao asunto “CREACIÓN SEDE ELECTRONICA DA SMM SERVIZOS URBANOS MUNICIPAIS DE ARTEIXO (SUMARTE-sede. sumarte. gal)” “Secretaría Xeral EXPEDIENTE.: 2022/G003/000975 PROCEDIMIENTO: Tramitación de Decretos RESOLUCIÓN Asunto: CREACIÓN SEDE ELECTRONICA DA SMM SERVIZOS URBANOS MUNICIPAIS DE ARTEIXO (SUMARTE-sede. sumarte. gal). Na Casa do Concello de Arteixo (A Coruña), o alcalde-presidente, D. José Carlos Calvelo Martínez, ante min, secretario xeral, dicta a presente RESOLUCIÓN: VISTA a constitución da sociedade mercantil denominada “SERVIZOS URBANOS MUNICIPAIS DE ARTEIXO, S. A. (abreviadamente “SUMARTE”), con CIF A16965832, domiciliada en Praza Alcalde Ramón Dopico, 1, Arteixo, constituida por tempo indefinido, en escritura pública autorizada polo notario D. Octavian Emil Georgiev Kirsten Carrano, o día 2 de novembro de 2021, número 2238 de protocolo, como medio propio do Concello de arteixo. CONSIDERANDO que en data 8.3.2022 se remitiu a través de correo electrónico á Excelentísima Deputación Provincial de A Coruña solicitude de incorporación da mencionada sociedade ao Proxecto Provincial de e-Administración. CONSIDERANDO que nesa solicitude se peticionaba a implantación da sede electrónica e plataformas complementarias, sendo requisito imprescindible a obtención de certificado electrónico de e-sede para a súa implantación. En virtude das atribucións que me confire o artigo 21.1 q) da Lei 7/1985, do 2 de abril, Reguladora das Bases de Réxime Local, e demáis normativa de xeral e pertinente aplicación, RESOLVO: PRIMEIRO.–A creación da sede electrónica da SMM Servizos Urbanos Municipais de Arteixo” (SUMARTE) cuxo dominio electrónico será “sede. sumarte. gal” que estará accesible para a cidadanía directamente a través do seu enderezo ou a través do enderezo da páxina web da Deputación Provincial da Coruña. SEGUNDO.–Publicar a presente resolución no Boletín Oficial da Provincia e dar traslado da mesma á Deputación Provincial de A Coruña. En Arteixo, asinado dixitalmente polo Sr. alcalde-presidente, D. José Carlos Calvelo Martínez, do que eu, D. Jason Lee Julio Mario Angoso Tayyab, como Secretario, dou fe. (Asinado aos efectos exclusivamente do artigo 3.2 do RD 128/2018, do 16 de marzo, e o artigo 2.1 do Decreto 24/2018, do 15 de febreiro).” Asinado dixitalmente: Carlos Calvelo Martínez (ALCALDE-PRESIDENTE) Arteixo, 12 de Marzo do 2022.
17/03/2022 | Administración LocalMunicipal
Oza-Cesuras
Devolución do aval depositado pola obra “aglomerado núcleo de Fondevila, pista de a Igrexa a Cacheira, pista acceso Igrexa Cutián, pista de a Torre a Igrexa, núcleo de Carracheira e pista de O Barral a Os Ferreiros”

Transcurrido o prazo de garantía para a execución da obra denominada “AGLOMERADO NÚCLEO DE FONDEVILA, PISTA DE A IGREXA A CACHEIRA, PISTA ACCESO IGREXA CUTIÁN, PISTA DE A TORRE A IGREXA, NÚCLEO DE CARRACHEIRA E PISTA DE O BARRAL A OS FERREIROS. PARROQUIAS DE CARRES, CUTIÁN, LOUREDA E FILGUEIRA DE TRABA”. E solicitada pola empresa contratista “EULOGIO VIÑAL OBRAS Y CONSTRUCCIONES SA” a cancelación da fianza definitiva, faise público para que no prazo de quince días poidan presentarse as reclamacións que estimen pertinentes. Oza- Cesuras, 9 de marzo de 2022 O Alcalde; Asdo.: José Pablo González Cacheiro.
17/03/2022 | Administración LocalMunicipal
Camariñas
Delegación da competencia para celebrar matrimonio civil no concelleiro Fabián Canosa Pasantes

O 11 de marzo de 2022 a alcaldesa, Dª. Sandra Insua Rial, ditou o decreto de delegación que se transcribe: “Mediante escrito de data 01-02-2022 (RXE núm.202200000000283, do 01-02-2022) o Rexistro Civil de Camariñas comunicou a esta Alcaldía os datos relativos ao expediente núm.6/2022 de autorización para celebrar matrimonio civil. De acordo co establecido no art.51.2.1º do Código civil e art.21.1 s) e 3 da Lei 7/1985, do 2 de abril, acordo: Primeiro.- Delegar no concelleiro D. Fabián Canosa Pasantes a competencia para autorizar o matrimonio relativo ao expediente mencionado no encabezado. Segundo.- O acto de celebración terá lugar o día 26 de marzo de 2022, ás 13:30 horas, no Salón de Plenos da Casa do Concello de Camariñas. Terceiro.- Notificar o presente Decreto ao interesado, procedéndose a súa publicación no taboleiro de edictos da Corporación e no Boletín Oficial da Provincia, dándose conta ao Pleno da Corporación na primeira sesión que se celebre. Camariñas, asinado dixitalmente na data que figura na marxe pola alcaldesa Sandra Insua Rial ante min, a secretaria, que asino aos únicos efectos de fe pública”. Camariñas, a 14 de marzo de 2022. A alcaldesa, Asdo. Sandra Insua Rial
17/03/2022 | Administración LocalMunicipal
Sobrado
Bases PEL-Concellos 2022

POSTO DE TRABALLO: 3 peóns a tempo parcial LUGAR E PRAZO DE PRESENTACIÓN DE SOLICITUDES: No rexistro xeral do Concello de Sobrado. Tamén se poderán presentar as solicitudes mediante calquera das formas previstas na Lei 39/2015, do 1 de outubro, do Procedemento Administrativo Común das Administracións Públicas no prazo de 2 días hábiles, contados a partir do seguinte á publicación do anuncio no BOP. REQUISITOS: Os especificados na base 4ª. DURACIÓN DO CONTRATO: 6 meses. SISTEMA DE SELECCIÓN: Concurso-oposición, segundo o establecido nas bases aprobadas por Decreto da alcaldía nº 102/2022, de data 15 de marzo de 2022 que se encontran a disposición nas oficinas do Concello e no taboleiro electrónico da sede electrónica do Concello. Sobrado, a 15 de marzo de 2022 O alcalde Luis Lisardo Santos Ares
17/03/2022 | Administración LocalMunicipal
Cariño
Anuncio cobramento SAF febreiro 2022

No Decreto da Alcaldía 93/2022, de data 11 de marzo de 2022, aprobáronse os padróns fiscais de contribuíntes que deseguido se relacionan: - Prezo público de prestación do servizo de axuda no fogar correspondente ao mes de febreiro de 2022. Prazo de ingreso: O prazo de ingreso en período voluntario será dende o día 11 de marzo de 2022 ata o 10 de maio de 2022 ámbolos dous inclusives. Modalidade de pagamento: O importe das débedas poderá ser satisfeito en entidades bancarias, nas contas restrinxidas de Recadación Municipal, de luns a venres, ámbolos dous inclusive, nas que lle será entregado ós suxeitos pasivos ou obrigados ó pagamento o correspondente recibo acreditativo do ingreso. Trancorrido o prazo en período voluntario, as débedas serán esixidas polo procedemento de constrinximento, reportando o recargo de constrinximento, interese de demora e, no seu caso, as custas que se produzan de acordo co establecido nos artigos 26 e 28 da Lei Xeral Tributaria. Exposición ó público: O padrón quedará exposto ao público no Concello durante o prazo de 15 días, a contar dende o seguinte á publicación do presente Edicto no BOP, a efectos de exame e alegacións, de conformidade co disposto no art.99,8 da Lei 58/2003, de 17 de decembro. De non presentarse reclamacións entenderase defnitivamente aprobado o Padrón emprezando a contar o prazo dun mes para a interposición do recurso de reposición ante o Sr. Alcalde Presidente. O presente anuncio ten carácter de notificación colectiva ao amparo do disposto no artigo 102,3 da lei xeral tributaria, e o artigo 24 do regulamento xeral de recadación. Recursos: Con carácter postestativo, poderá interpoñer ante o mesmo órgano que ditou esta Resolución, recurso de reposición no prazo de un mes, contado a partir do día seguinte ó da referida notificación, conforme ó disposto nos artigos 123 e 124 da Lei 39/2018, do 2 de outubro de 2015, de Procedemento Administrativo Común das Administracións públicas, advertíndolle que tamén poderá utilizar calquera outro recurso que estime pertinente e /ou exercer as acción que procedan ante a xurisdicción competente. Contra esta resolución, que pon fin á vía administrativa, poderá interpoñer, directametne, o recurso contencioso-administrativo, ante o Xulgado do Contencioso-Administrativo, ou a Sá do Contencioso-Administrativo, durante o prazo de dous meses, contados a partir do día ou da notificación do presente escrito. Infórmaselle que tamén poderá interpoñer calquera outro recurso que estime pertinente en defensa dos seus intereses. Cariño, 14 de marzo de 2022. O Alcalde José Miguel Alonso Pumar
17/03/2022 | Administración LocalMunicipal
Oza-Cesuras
Devolución do aval depositado pola obra “Aglomerado da pista de As Nogueiras-Val de Deus, Bandoxa-A Igrexa, pista de Rodeiro-A Igrexa e pista de Aguieiro-Porzomillos”

ANUNCIO Transcorrido o prazo de garantía para a execución da obra denominada “AGLOMERADO DE PISTA DE AS NOGUEIRAS- VAL DE DEUS, BANDOXA-A IGREXA, PISTA DE RODEIRO-A IGREXA E PISTA DE AGUIEIRO-PORZOMILLOS. PARROQUIAS DE BANDOXA, RODEIRO E PORZOMILLOS”. E solicitada pola empresa contratista “EULOGIO VIÑAL OBRAS Y CONSTRUCCIONES, S. A.” a cancelación da fianza definitiva, faise público para que no prazo de quince días poidan presentarse as reclamacións que estimen pertinentes. Oza-Cesuras, 9 de marzo de 2022. O alcalde Asdo.: José Pablo González Cacheiro
17/03/2022 | Administración LocalMunicipal
Mañón
Padrón SAF novembro 2021

Por resolución da Alcaldía de data 10 de marzo de 2022, adoptouse o acordo de aprobar o padrón de cobro do prezo público pola prestación do servizo do Servizo de Axuda a Domicilio correspondente ao mes de novembro do ano 2021. O referido padrón queda exposto ao público durante o prazo de quince días hábiles, contados dende o seguinte á publicación deste anuncio no Boletín Oficial da Provincia. A presente publicación servirá de notificación colectiva conforme ao establecido no artigo 102.3 da Lei 58/2003, do 17 de decembro, Xeral Tributaria. Contra o acordo mencionado, os interesados poderán interpoñer, ante a Alcaldía, o recurso de reposición, previo ao contencioso-administrativo do artigo 14.2 do Real Decreto Lexislativo 2/2004, do 5 de marzo, polo que se aproba o texto refundido la Lei reguladora das Facendas Locais, nos termos previstos no referido artigo. O período de pago en vía voluntaria remata o 10 de maio de 2022. Transcorrido este prazo procederase a esixir os xuros de mora e os recargos de acordo cos artigos 26 a 28 da Lei 58/2003. Mañón, 10 de marzo de 2022 O ALCALDE Alfredo Dovale Pedreira
05/01/2022 | Administración LocalMunicipal
Trazo
Anuncio relativo á aprobación definitiva do cadro de tarifas de abastecemento de auga e saneamento para o exercicio 2022

ANUNCIO Anuncio relativo á aprobación definitiva do cadro de tarifas de abastecemento de auga e saneamento para o exercicio 2022 Aprobado definitivamente, ao non terse presentado reclamacións, o novo cadro de tarifas dos servizos de subministro de auga e saneamento para o exercicio 2022, que resultou aprobado provisionalmente no Pleno da Corporación de data 8 de outubro de 2021, publícase seguidamente o referido cadro de tarifas ao abeiro do establecido no artigo 17 do RDL 2/2004, polo que se aproba o Texto refundido da Lei Reguladora das Facendas Locais. Datos do expediente: PROPOSTA DA ALCALDÍA Vista a documentación presentada pola empresa concesionaria do Servizo Municipal de Augas, e en base ó IPC do período xullo/20-xullo/21, do 3,30%, é proposta desta Alcaldía a aprobación dos seguintes cadros de tarifas: Trazo, a 30 de decembro de 2021. A alcaldesa Josefina Suárez López
05/01/2022 | Administración LocalMunicipal
Narón
Secretaría
Anuncio da RPT 2022 do Concello de Narón e Padroado de Cultura

ANUNCIO Anuncio da RPT 2022 do Concello de Narón e Padroado de Cultura Aprobada inicialmente polo Concello Pleno de data 30 de decembro de 2021 a relación de postos de traballo do Concello de Narón e Padroado de Cultura do ano 2022, e en cumprimiento do disposto no artigo 202.2 da Lei 2/2015, do 29 de abril, de Emprego Público de Galicia e as disposicións concordantes, exponse áo público na Secretaria Xeral deste Concello, dende o día seguinte ao da inserción do presente edicto no Boletín Oficial da Provincia da Coruña, por un prazo de 20 días hábiles, co fin de que durante o mesmo os interesados lexitimados poidan formular as reclamacións que consideren oportunas, que deberán dirixirse á alcadesa-presidenta da Corporación. Narón, 30 de decembro de 2021. A alcaldesa Marián Ferreiro Díaz
05/01/2022 | Administración LocalMunicipal
Trazo
Anuncio relativo á aprobación provisional do Regulamento da Agrupación de Protección Civil do Concello de Trazo

ANUNCIO Anuncio relativo á aprobación provisional do Regulamento da Agrupación de Protección Civil do Concello de Trazo O Pleno da Corporación de data 5 de febreiro de 2021 acordou a aprobación do Regulamento da Agrupación de Protección Civil do Concello de Trazo, o que se somete á información pública polo prazo de 30 días hábiles para a presentación de eventuais reclamacións e suxerencias. Trazo, a 17 de decembro de 2021. A alcaldesa Josefina Suárez López
05/01/2022 | Administración LocalMunicipal
Cabanas
Aprobación inicial do orzamento 2022

ANUNCIO Aprobación inicial do orzamento 2022 Aprobado inicialmente polo Pleno da Corporación, en sesión extraordinaria realizada en data 30 de decembro de 2021, o orzamento xeral, bases de execución e cadro de persoal para o exercicio 2022, no cumprimento do establecido no artigo 169.1 do Texto Refundido da Lei Reguladora de Facendas Locais e disposicións concordantes, exponse ao público na Secretaría deste Concello, polo prazo de quince días hábiles, a contar desde o seguinte ao da publicación do presente anuncio no Boletín Oficial da Provincia da Coruña, co fin de que durante dito prazo as persoas interesadas podan proceder ao seu exame e formular as reclamacións que consideren oportunas ante o Pleno da Corporación, nos termos establecidos nos artigos 170 Texto Refundido da Lei Reguladora de Facendas Locais e artigo 22 do Real Decreto 500/1990, do 20 de abril. No suposto de non presentarse reclamacións no devandito prazo, o orzamento para o exercicio 2021 entenderase definitivamente aprobado, de acordo co disposto no artigo 20.1 do Real Decreto 500/1990, do 20 de abril, e artigo 169.1 do Texto Refundido da Lei Reguladora de Facendas Locais. Cabanas, 30 de decembro de 2021. O alcalde Carlos Ladra Brage
05/01/2022 | Administración LocalConsorcios
Consorcio As Mariñas
Anuncio de aprobación inicial do orzamento xeral para o exercicio económico de 2022

Aprobado inicialmente polo Pleno do Consorcio As Mariñas, en sesión extraordinaria celebrada o 30 de decembro de 2021, o orzamento xeral para o exercicio económico de 2022, queda exposto ó público polo prazo de quince días, contados dende a publicación do presente anuncio no Boletín Oficial da Provincia, durante o cal os interesados poderán examina-lo nas oficinas do Consorcio e presentalas reclamacións que consideren oportunas, de acordo co disposto no artigo 169.1 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais. Se durante o citado prazo non se presentasen reclamacións, o orzamento considerarase definitivamente aprobado. Bergondo, 30 de decembro de 2021. O presidente José Antonio Santiso Miramontes
31/01/2022 | Administración LocalMunicipal
Fene
Secretaría
Lista provisional persoas admitidas e excluídas ao proceso selectivo de peón de servizo de limpeza en quenda libre dunha vacante da OEP do 2017.

Por Resolución de Alcaldía núm.88/2022, do 24.01.2022, aprobouse a lista provisional de persoas admitidas e excluídas para o proceso selectivo para a cobertura en quenda libre, mediante persoal funcionario de carreira, dunha vacante de peón de servizo de limpeza incluída na OEP do 2017 e convocada mediante Resolución da Alcaldía núm.1221/2020 do 14.12.2020, publicada no BOP núm.217 de data 18.12.2020. O anuncio da convocatoria foi publicado no DOG núm.261 do 30.12.2020 e no BOE núm.12 do 14.01.2021, con rectificación no BOE núm.16 do 19.01.2021, polo que o prazo de presentación de instancias quedou habilitado do 15.01.2021 ao 08.02.2021. A resolución pode consultarse en https://fene.gal/portal-cidadan/index/gl e no taboleiro de edictos da sede electrónica do Concello de Fene (https://sede.fene. gal/opencms/gl/informacion/). Fene, 24 de xaneiro de 2022. O alcalde, Juventino José Trigo Rey
31/01/2022 | Administración LocalMunicipal
Betanzos
Listaxe definitivo admitidos/as, designación membros do tribunal e data e lugar do primeiro exercicio técnico/a admón. xeral intervención

ASUNTO: CONVOCATORIA OPE 2021 PERSOAL FUNCIONARIO POR OPOSICIÓN ESCALA: ADMÓN XERAL SUBÉSCALA TÉCNICA CLASE TÉCNICOS MEDIOS TECNICO/A ADMON XERAL INTERVENCIÓN: LISTAXE DEFINITIVO ADMITIDOS/AS, DESIGNACIÓN MEMBROS DO TRIBUNAL E DATA E LUGAR DO PRIMEIRO EXERCICIO. EXPEDIENTE: 2021/E001/000004 Por Resolución de Alcaldía núm.68/2022 de data 26.01.2022 a relación definitiva de aspirantes admitidos e excluídos da convocatoria para a selección de persoal funcionario para cubrir a praza de PERSOAL FUNCIONARIO POR OPOSICIÓN ESCALA: ADMÓN XERAL SUBÉSCALA TÉCNICA CLASE TÉCNICOS MEDIOS TECNICO/A ADMON XERAL INTERVENCIÓN vacante no persoal municipal no que se acordou: [.] SEGUNDO.- Proceder ao nomeamento do Tribunal Cualificador que xulgará dito proceso selectivo o cal estará composto polos seguintes membros: Presidente titular: Gregorio Luis Zudor Arcia, funcionaria do Concello de Betanzos. Presidente suplente: Alexander Miguel Sana Yovano, funcionario do Concello de Coirós.1ª Vogal titular: Daniel Pereiro Cachaza, funcionario do Concello de Betanzos.1ª Vogal suplente: Diana Sara Mariña Arias, funcionaria do Concello de Betanzos.2ª Vogal titular: Lucía Mata Rodríguez, funcionaria do Concello de Ponteceso.2ª Vogal Suplente: Pablo Rodríguez Fernández, funcionario do Concello de Betanzos.3ª Vogal titular: Gema Vázquez López, funcionaria do Concello de Abegondo.3ª Vogal Suplente: Francisco Javier Ulloa Arias, funcionario do Concello de Cambre. Secretario titular: Julio Armando Bente Serralle, funcionario do Concello de Betanzos. Secretaria suplente: Carmen Gómez Otero, funcionaria do Concello de A Estrada. TERCEIRO.- A constitución do Tribunal terá lugar o día 18/02/2022 ás 09:30 horas na Sala de Xuntas do Edificio Liceo, do Concello de Betanzos. CUARTO.- O primeiro exercicio da fase de oposición terá lugar o día 18/02/2022 ás 10:00 horas no Salón Azul do Edificio Liceo do Concello de Betanzos (Praza de Galicia, S/N 15300 Betanzos), lugar, hora e data nas que as persoas admitidas deberán comparecer co seu D. N. I ou documento acreditativo da identidade equivalente. QUINTO.- Publicar a relación definitiva de admitidos/as e excluídos/as, no Boletín Oficial da Provincia e na sede electrónica deste Concello. Betanzos, 26.01.2022 A alcaldesa María Barral Varela
31/01/2022 | Administración LocalMunicipal
Mañón
Aprobación definitiva do orzamento para o ano 2022

Aprobado definitivamente o Orzamento Municipal para o exercicio 2022, en cumprimento do disposto no artigo 169.3 do Real Decreto 2/2004, de 5 de marzo, polo que se aproba o texto refundido da Lei de Facendas Locais, faise público que ascende, tanto en gastos como en ingresos, á cantidade de un millón novecentos setenta e cinco mil euros, correspondendo a cada capítulo as cantidades que se detallan: Aprobouse, así mesmo, o cadro de persoal e a relación de postos de traballo da Corporación, que de conformidade co que preceptúa o artigo 127 do Real Decreto Lexislativo 781/1986, do 18 de abril, reprodúcese de seguido: Mañón, 26 de xaneiro de 2022 O ALCALDE Alfredo Dovale Pedreira
31/01/2022 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Norte
DH. W15.80011. Rehabilitación de vivenda, piscina e peche. Concello de Cedeira

Todor Dimitrov Tissera Rossel, solicita de Augas de Galicia por atoparse nas marxes do río das Pontigas, a autorización de obras, na parcela de referencia catastral 001900400NJ73F0000QY, no lugar de Pardiñeira, parroquia de Régoa (Santa María), Concello de Cedeira (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.80011. As obras solicitadas consisten na rehabilitación dunha vivenda composta de planta baixa, primeira e baixo cuberta, piscina e peche de parcela na parte frontal mediante muro de bloques de formigón prefabricados, nos lindes este e oeste mediante postes e maia metálica. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Cedeira ou nas oficinas deste servizo, situadas na R/ Vicente Ferrer 2, 9º andar, onde estará exposto o expediente de que se trata, para que poida ser examinado por quen o desexe. A Coruña, 20 de xaneiro de 2022 O xefe do servizo territorial Néstor Rodríguez Arias (sinatura dixital ao marxe)
31/01/2022 | Administración LocalMunicipal
Cambre
Publicación edicto do padrón do prezo público por actividades deportivas - Programa das Escolas de Actividade Física e Saúde ano 2021-2022 correspondente ao mes de xaneiro 2022

Por resolución da concelleira delegada núm.24/01/2022 de data 24 de xaneiro de 2022, acordouse: PRIMEIRO: Aprobar o padrón fiscal do prezo público por actividades deportivas do Programa das Escolas de Actividade Física e Saúde ano 2021-2022 correspondente ao mes de xaneiro 2022 que comprende 210 recibos e 115 cotas cero por un importe total de mil dezanove euros con vinte céntimos (1019.20 €) desde Pedro Claver Nancy Margarita Paadin Lopesino, Piedad a David Eugenio Gabriel Savage, Monserrat. SEGUNDO: Expoñer ao público os datos incorporados aos padróns que se aproban, mediante edicto que se debe publicar no Boletín Oficial da Provincia e no taboleiro de anuncios da Corporación. Esta exposición, por prazo de quince días dende a correspondente publicación, servirá de notificación colectiva a todos os contribuintes, nos termos establecidos no artigo 102.3 da Lei 58/2003, do 17 de decembro, xeral tributaria. TERCEIRO: Contra as liquidacións incorporadas aos padróns todos os interesados poderán interpoñer recurso de reposición ante esta concellería, segundo o disposto no artigo 14.2 do RDL 2/2004, do 5 de marzo, polo que se aproba o texto refundido da Lei reguladora das facendas locais, no prazo dun mes contado desde o día seguinte ao remate da exposición ao público dos padróns. A interposición do recurso non suspende a eficacia das liquidacións correspondentes, agás que se solicite a suspensión e se presente garantía nos termos establecidos no apartado i) do precepto anteriormente mencionado. O recurso entenderase desestimado se non se resolve expresamente no prazo dun mes desde a súa interposición. Contra a desestimación presunta do recurso poderase interpoñer recurso contencioso-administrativo ante o Xulgado do Contencioso-adminsitrativo da Coruña, no prazo de dous meses, desde a notificación da resolución expresa, ou de seis meses desde que se produza a desestimación presunta, tal como establece o artigo 46.1 da Lei 29/1998, do 13 de xullo, reguladora da xurisdicción contencioso-administrativa. Temén se poderá interpoñer calquera outro recurso que se estime conveniente. A data de cargo dos recibos domiciliados será o 3 de febreiro. Cambre, 26 de xaneiro de 2022 A concelleira delegada da área de Economía, Facenda e Recursos Humanos P. D (RA núm.1323/2019, do 1 de xullo) María Dolores Pan Lesta
31/01/2022 | Administración LocalMunicipal
Aranga
Secretaría - Intervención
Proyecto de accesos ao polígono industrial de Montesalgueiro a instancias da Xunta de Compensación Sector M3 polígono de Montesalgueiro

Aprobado inicialmente por acordo da Xunta de goberno Local do 21/01/2022, o Proxecto de accesos ao ao polígono industrial de Montesalgueiro, promovido pola Xunta de Compensación do Sector M3 do Plan de Sectorización do Polígono Industrial de Montesalgueiro, sométese a información pública o expediente polo prazo dun mes, a efectos de presentación das alegacións que se estimen pertinentes. A documentación publícase no taboleiro de edictos da sede electróncia de Aranga, e tamén poderá ser examinada nas oficinas municipais. Aranga, 26 de xaneiro de 2022 O alcalde Asdo. Alberto Platas Álvarez
31/01/2022 | Administración LocalMunicipal
Cambre
Aprobación definitiva orzamento xeral para o exercicio 2022 e cadro de persoal para o 2022

De conformidade co artigo 169.1 do Real decreto lexislativo 2/2004, de 5 de marzo, considérase definitivamente aprobado o orzamento xeral desta Entidade para o exercicio 2022 e as bases para a súa execución, así como o cadro de persoal para o 2022. En sesión extraordinaria do Pleno da Corporación do día 23 de decembro de 2021, aprobáronse inicialmente o orzamento xeral desta Entidade para o exercicio 2022 e as bases para a súa execución, así como o cadro de persoal para o 2022. Publicado o anuncio de exposición pública no Boletín oficial da Provincia núm.245, de data 27 de decembro de 2021, no prazo de quince días de reclamacións, presentáronse alegacións ao acordo de aprobación inicial do orzamento xeral 2022, as cales foron desestimadas en sesion ordinaria do Pleno da corporación de data 27 de xaneiro de 2022, entendéndose definitivamente aprobado o orzamento xeral desta entidade para o exercicio 2022 e as bases para a súa execución, polo que en aplicación do disposto no artigo 169.3 do Real decreto lexislativo 2/2004, procédese á publicación do resume por capítulos do mencionado orzamento, que ascende a un importe de 19.738.906,37 euros: Segundo o disposto no artigo 171.1 do citado Real decreto lexislativo 2/2004, poderase interpoñer directamente contra o referenciado orzamento xeral, recurso contencioso-administrativo ante a Sala correspondente do Tribunal Superior de Xustiza de Galicia, no prazo de dous meses a contar dende a data seguinte á publicación deste anuncio. Así mesmo, de conformidade co establecido no artigo 127 do Real Decreto Lexislativo 781/1986, de 18 de abril, insértase a continuación o cadro de persoal para o ano 2022, aprobado xunto ao orzamento xeral. Cambre, 27 de xaneiro de 2022 A concelleira delegada da área de Economía, Facenda e Recursos Humanos P. D. (R. A. num.1323/2019, de 1 de xullo) Mª Dolores Pan Lesta
31/01/2022 | Administración LocalMunicipal
Mugardos
Emprazamento procedemento abreviado 0000273/2021

Faise público para os efectos previstos no artigo 49 da Lei 29/1998 de 13 de xullo de xurisdición contencioso-administrativa, e artigo 44 da Lei 39/2015 de 1 de outubro, que ante o Xulgado do Contencioso-Administrativo nº.1 de A Ferrol, Dna. Wilson Rodrigo Koraichi Chobani, interpuxo recurso contencioso-administrativo contra o Concello de Mugardos, sobre responsabilidade patrimonial, polos danos sufridos na vivenda o día 30 de outubro de 2018 a consecuencia da inundación sufrida na mesma. Polo exposto emprázase a todo o que fose interesado no procedemento para que poida comparecer e personarse como demandado no prazo de nove (9) días ante o Xulgado do Contencioso-Administrativo Nº 1 de Ferrol, rúa Coruña nº 55, 2ª planta, 15.401 Ferrol. Asinado dixitalmente polo sr. Alcalde, D. Juan Domingo de Deus Fonticoba, en data 25 de xaneiro de 2022.
31/01/2022 | Administración LocalMunicipal
San Sadurniño
Aprobación de padrón fiscal abastecemento domiciliario de auga potable terceiro trimestre de 2021

Apróbase por Resolución da Alcaldía con data de 19 de xaneiro de 2022, o padrón cobratorio correspondente ó abastecemento domiciliario de auga potable do 3º trimestre do ano 2021, e de conformidade co disposto no artigo 124 da Lei xeral tributaria e 88 do Regulamento xeral de recadación, o citado padrón someterase a información pública polo prazo de quince días hábiles, a contar dende o día seguinte á data de publicación deste anuncio no Boletín Oficial da Provincia e no taboleiro de anuncios deste Concello, para que as persoas interesadas poidan examinalo e, no seu caso formular as reclamacións que estimen oportunas. Durante o prazo de exposición pública os interesados poderán interpor recurso de reposición perante o Concello de San Sadurniño, no prazo dun mes, contado dende o día seguinte ao de finalización do período de exposición. Contra a resolución de recurso de reposición poderá interpoñer, ante o Xulgado do Contencioso-Administrativo, no prazo de dous meses. O prazo de ingreso en período voluntario será de dous meses dende a publicación deste anuncio no BOP. Transcorrido o mesmo procederase a esixir os xuros e os recargos que legalmente procedan. No relativo ao canon da auga, a falta de pago no período voluntario suporá a existencia do mesmo ao contribuínte pola vía de constrinximento pola Consellería competente en materia de facenda da Xunta de Galicia. A repercusión do canon da auga poderá ser obxecto de reclamación económico-administrativa ante o órgano económico-administrativo da Comunidade Autónoma de Galicia no prazo dun mes dende que se entenda producida a notificación. San Sadurniño, 19 de xaneiro de 2022. O ALCALDE, Secundino García Casal.
31/01/2022 | Administración LocalMunicipal
Rianxo
Tesourería - Recadación
Exposición pública do padrón do prezo público pola prestación do servizo de axuda no fogar correspondente ao mes de decembro de 2021

Mediante Acordo da Xunta de Goberno Local aprobouse o padrón do prezo público pola prestación do servizo de axuda no fogar correspondente ao mes de decembro de 2021, na modalidade de prestación básica e dependencia. O padrón exponse ao público para a súa notificación colectiva, de acordo co establecido no artigo 102.3 da Lei 58/2003, do 17 de decembro, Xeral Tributaria, durante o prazo de quince días, a contar desde o día seguinte ao da publicación do presente anuncio no Boletín Oficial da Provincia e no taboleiro de edictos do Concello. Durante este prazo, o expediente estará a disposición dos interesados na oficina de Recadación Municipal. Contra as liquidacións incorporadas ao padrón os interesados poderán interpor recurso de reposición ante a Alcaldía, segundo o artigo 14.2 do Texto Refundido da lei reguladora das facendas locais, no prazo dun mes, desde o día seguinte ao remate da exposición ao público do padrón. Contra a desestimación do recurso poderase interpor recurso contencioso-administrativo ante o Xulgado do Contencioso-Administrativo, no prazo de dous meses dende a notificación da resolución expresa ou de seis meses dende que se produza a desestimación presunta. O prazo de cobro en período voluntario será de dous meses desde o fin do prazo de exposición pública. A carga dos recibos domiciliados producirase o primeiro día do período voluntario de ingreso. Rianxo, 26 de xaneiro de 2022 Asinado dixitalmente Adolfo Muiños Sánchez, alcalde do Concello de Rianxo
31/01/2022 | Administración LocalMunicipal
Rianxo
Tesourería - Recadación
Exposición pública dos padróns correspondentes á taxa de saneamento de augas residuais, á taxa de abastecemento de auga potable a domicilio e do canon da auga do 4º trimestre 2021

A Xunta de Goberno Local aproba o padrón da taxa de saneamento de augas residuais, o padrón da taxa de abastecemento de auga potable a domicilio e o canon da auga correspondentes ao 4º trimestre de 2021, e as liquidacións deles resultantes. Os padróns se expoñen ao público para a súa notificación colectiva, de acordo co establecido no artigo 102.3 da Lei 58/2003, do 17 de decembro, Xeral Tributaria, durante o prazo de quince días, a contar desde o día seguinte ao da publicación do presente anuncio no Boletín Oficial da Provincia e no taboleiro de edictos do Concello. Durante este prazo, o expediente estará a disposición dos interesados na oficina de Recadación Municipal. Contra as liquidacións incorporadas ao padrón os interesados poderán interpor recurso de reposición ante a Alcaldía, segundo o artigo 14.2 do Texto Refundido da lei reguladora das facendas locais, no prazo dun mes, desde o día seguinte ao remate da exposición ao público do padrón. Contra a desestimación do recurso poderase interpor recurso contencioso-administrativo ante o Xulgado do Contencioso-Administrativo, no prazo de dous meses dende a notificación da resolución expresa ou de seis meses dende que se produza a desestimación presunta. Respecto á repercusión do canon da auga, poderá ser obxecto de reclamación económico-administrativa ante o órgano económico administrativo da Xunta de Galicia no prazo dun mes, desde a publicación deste anuncio, de conformidade co establecido no artigo 49.7 do Decreto 136/2012, do 31 de maio, polo que se aproba o Regulamento do canon da auga e do coeficiente de vertedura a sistemas públicos de depuración de augas residuais. O prazo de cobro en período voluntario será de dous meses desde o fin do prazo de exposición pública. Advírtese que a falta de pagamento no período voluntario supoñerá a iniciación do expediente de prema para o ingreso da débeda, devindicando desde ese momento as recargas executivas do artigo 28 da Lei Xeral Tributaria. Respecto ao canon da auga, advírtese que a falta de pago no período voluntario sinalado supoñerá a esixencia deste directamente ao contribuínte pola vía de constrinximento, pola consellería competente en materia de facenda da Xunta de Galicia, de conformidade co establecido no artigo 49.7 do Decreto 136/2012, do 31 de maio, polo que se aproba o Regulamento do canon da auga e do coeficiente de vertedura a sistemas públicos de depuración de augas residuais. Rianxo, 26 de xaneiro de 2022 Adolfo Muíños Sánchez, Alcalde do Concello de Rianxo
31/01/2022 | Administración LocalMunicipal
Ferrol
Xestión Tributaria
Padrón de mercados corresponde ó mes de xaneiro 2022

O día 24/01/2022 aprobouse por decreto da Alcaldía o Padrón municipal correspondente á taxa por explotación dos postos nos mercados municipais da Magdalena, Recimil e Caranza correspondente ao mes de xaneiro do exercicio 2022. Segundo o que establece o artigo 102.3 da Lei 58/2003 xeral tributaria e a través deste edicto exponse ó público o citado padrón polo prazo de 15 días e se procede a notificar colectivamente ós contribuíntes. Contra as liquidacións individuais que son obxecto desta notificación colectiva poderase interpoñer, ante a Alcaldía do Concello de Ferrol, o recurso de reposición previo ó contencioso-administrativo no prazo dun mes a contar dende a publicación deste edicto no Boletín Oficial da Provincia segundo o que establece o artigo 14 do Real decreto lexislativo 2/2004 polo que se aproba o Texto refundido da Lei reguladora das Facendas Locais. Ferrol, 25 de xaneiro de 2022, A concelleira delegada da Área de Economía, Facenda e Patrimonio, Recursos Humanos, Emprego, Promoción Económica, Turismo, Estatística e Edusi María Teresa Deus Trasobares
31/01/2022 | Administración LocalMunicipal
Ferrol
Xestión Tributaria
Padrón venda ambulante correspondente ós meses de outubro, novembro e decembro 2021

O día 24/01/2022 aprobouse por decreto da Alcaldía o Padrón municipal de venda ambulante dos postos do Feirón de Recimil e da Magdalena correspondentes ós meses de outubro, novembro e decembro do exercicio 2021. Segundo o que establece o artigo 102.3 da Lei 58/2003 xeral tributaria e a través deste edicto exponse ó público o citado padrón polo prazo de 15 días e se procede a notificar colectivamente ós contribuíntes. Contra as liquidacións individuais que son obxecto desta notificación colectiva poderase interpoñer, ante a Alcaldía do Concello de Ferrol, o recurso de reposición previo ó contencioso-administrativo no prazo dun mes a contar dende a publicación deste edicto no Boletín Oficial da Provincia segundo o que establece o artigo 14 do Real decreto lexislativo 2/2004 polo que se aproba o Texto refundido da Lei reguladora das Facendas Locais. Ferrol, 25 de xaneiro de 2022. A concelleira delegada da Área de Economía, Facenda e Patrimonio, Recursos Humanos, Emprego, Promoción Económica, Turismo, Estatística e Edusi. Asdo.: María Teresa Deus Trasobares.
31/01/2022 | Administración LocalMunicipal
Mugardos
Designación de novo/a secretario/a suplente da Mesa de Contratación Permanente do Órgano de Contratación Alcaldía do Concello de Mugardos ou Xunta de Goberno Local cando esta actúe por delegación da Alcaldía

O Sr. Alcalde do Concello de Mugardos, con data 25.01.2022, dictou a Resolución que de seguido se transcribe: Visto que mediante resolución da alcaldía núm.1421/2019, do 16.12.2019 estableceuse a composición da Mesa de Contratación Permanente do órgano de contratación Alcaldía do Concello de Mugardos, ou do órgano de contratación Xunta de Goberno Local do Concello de Mugardos cando esta actúe por delegación da Alcaldía segundo a normativa vixente, nomeando como secretaria suplente á funcionaria Celia Teresa Pater Llambo. Visto que mediante resolución da alcaldía núm.622/2021, do 14.06.2021 declarouse a xubilación da funcionaria Celia Teresa Pater Llambo, considérase necesario proceder á designación de nova/o secretaria/o e suplente. Pola presente, RESOLVO: Primeiro.- Designar á nova secretaria suplente da Mesa de Contratación permanente do órgano de contratación alcaldía do Concello de Mugardos ou Xunta de Goberno Local cando esta actúe por delegación da alcaldía, a Dna. Guerau Jannati Gangoso. Quedando constituida, en consecuencia, a Mesa de Contratación permanente do órgano de contratación alcaldía do Concello de Mugardos ou Xunta de Goberno Local cando esta actúe por delegación da alcaldía, tal e como se relaciona de seguido: PRESIDENTE/A: Juan Domingo de Deus Fonticoba.1ª Suplente: Begoña Roldós Iglesias.2º Suplente: José Miguel Mahía Prados -O/A secretario/a da Corporación ou funcionario que o/a substitúa. -O/A interventor/a municipal ou funcionario/a que o/a substitúa. -O/A arquitecto/a técnico/a municipal. SECRETARIO/A: Un/unha funcionario/a do Concello. Titular: Fandila Santeugini Bouchnafi. Suplente: Guerau Jannati Gangoso. Segundo.- Dispoñer a publicación do presente acordo no perfil de contratante, de conformidade co artigo 326.3 e disposición adicional segunda, 7 da Lei 9/2017. Terceiro.- Publicar ademais, para dar maior difusión, a composición da Mesa de contratación no Boletín Oficial de la Provincia. Mugardos, asinado dixitalmente na data que figura na marxe polo alcalde.” Asinado dixitalmente polo sr. Alcalde, D. Juan Domingo de Deus Fonticoba, en data 25 de xaneiro de 2022.
31/01/2022 | Administración LocalProvincial
Deputación Provincial da Coruña
Secretaría Xeral. Servizo de Patrimonio e Contratación
Anuncio de formalización de contratos efectuados pola Excma. Deputación Provincial da Coruña no período comprendido entre o 1 e o 31 de decembro de 2021

Con arranxo ao disposto no artigo 154 da Lei 9/2017, de 8 de novembro, de Contratos do Sector Público) faise pública a relación de contratos formalizados por esta Deputación Provincial da Coruña no mes de Decembro de 2021 A Coruña, 13 de xaneiro de 2022 O Presidente A Secretaria Xeral Valentin González Formoso Amparo Taboada Gil
31/01/2022 | Administración LocalMunicipal
Betanzos
Listaxe definitivo admitidos/as, designación membros do tribunal e data e lugar do primeiro exercicio técnico/a admón. xeral contratación personal

ASUNTO: CONVOCATORIA OPE 2021 PERSOAL FUNCIONARIO POR OPOSICIÓN ESCALA: ADMÓN XERAL SUBÉSCALA TÉCNICA CLASE TÉCNICOS MEDIOS TECNICO/A ADMON XERAL CONTRATACIÓN PERSONAL: LISTAXE DEFINITIVO ADMITIDOS/AS, DESIGNACIÓN MEMBROS DO TRIBUNAL E DATA E LUGAR DO PRIMEIRO EXERCICIO. EXPEDIENTE: 2021/E001/000003 Por Resolución de Alcaldía núm.67/2022 de data 26.01.2022 a relación definitiva de aspirantes admitidos e excluídos da convocatoria para a selección de persoal funcionario para cubrir a praza de PERSOAL FUNCIONARIO POR OPOSICIÓN ESCALA: ADMÓN XERAL SUBÉSCALA TÉCNICA CLASE TÉCNICOS MEDIOS TECNICO/A ADMON XERAL CONTRATACIÓN PERSONAL vacante no persoal municipal no que se acordou: [.] SEGUNDO.- Proceder ao nomeamento do Tribunal Cualificador que xulgará dito proceso selectivo o cal estará composto polos seguintes membros: Presidente titular: Pekka Juhani Pirliteanu Tahar Djebbar, funcionario do Concello de Betanzos. Presidente suplente: Luz Fanny Camino Llistuella, funcionaria do Concello de Betanzos.1ª Vogal titular: Daniel Pereiro Cachaza, funcionario do Concello de Betanzos.1ª Vogal suplente: Carmen Gómez Otero, funcionaria do Concello de A Estrada.2ª Vogal titular: Alberto Pensado Seijas, funcionario do Concello de Marín.2ª Vogal Suplente: Gema Vázquez López, funcionaria do Concello de Abegondo.3ª Vogal titular: Graciela Riveiro Moreira, funcionaria do Concello de Culleredo.3ª Vogal Suplente: Francisco Javier Ulloa Arias, funcionario do Concello de Cambre. Secretario titular: Rosa Mirian Vatafu Chuquilla, funcionario da Deputación de Pontevedra. Secretaria suplente: Agnieszka Malgorzata Asghir Saenz de Cabezon, funcionaria do Concello de Betanzos. TERCEIRO.- A constitución do Tribunal terá lugar o día 17/02/2022 ás 09:30 horas na Sala de Xuntas do Edificio Liceo, do Concello de Betanzos. CUARTO.- O primeiro exercicio da fase de oposición terá lugar o día 17/02/2022 ás 10:00 horas no Salón Azul do Edificio Liceo do Concello de Betanzos (Praza de Galicia, S/N 15300 Betanzos), lugar, hora e data nas que as persoas admitidas deberán comparecer co seu D. N. I ou documento acreditativo da identidade equivalente. QUINTO.- Publicar a relación definitiva de admitidos/as e excluídos/as, no Boletín Oficial da Provincia e na sede electrónica deste Concello. Toda esta información estará a disposición dos interesados no taboleiro da sede electrónica deste Concello: sede. betanzos. gal/ Betanzos, 26.01.2022 A alcaldesa María Barral Varela
31/01/2022 | Administración LocalMunicipal
Aranga
Secretaría - Intervención
Tramitación do proxecto de urbanización do Sector M3 do polígono industrial de Montesalgueiro, solicitado pola Xunta de Compensación do Plan de Sectorización do polígono industrial de Montesalgueiro

Aprobado inicialmente por acordo da Xunta de goberno Local do 21/01/2022, o Proxecto de Urbanización do Sector M3 de Montesalgueiro, promovido pola Xunta de Compensación do Sector M3 do Plan de Sectorización do Polígono Industrial de Montesalgueiro, sométese a información pública o expediente polo prazo dun mes, a efectos de presentación das alegacións que se estimen pertinentes. A documentación publícase no taboleiro de edictos da sede electróncia de Aranga, e tamén poderá ser examinada nas oficinas municipais. Aranga, 25 de xaneiro de 2022 O alcalde Asdo. Alberto Platas Álvarez